રાહુલ ગાંધીએ પ્રેસ કોન્ફરન્સમાં જણાવ્યું કે, ‘મને આ વાતનો ગર્વ છે કે વિપક્ષ સંપૂર્ણ રીતે એક સાથે ઉભો રહ્યો અને ભાજપને હરાવ્યું. આગળ પણ વિપક્ષ આ જ રીતે એક થઈને ઉભો રહેશે.’ કોંગ્રેસ અધ્યક્ષે જણાવ્યું કે, ‘અમે કર્ણાટકની પ્રજાની અવાજની રક્ષા કરી છે. જ્યારે પણ અમને લાગશે કે ભાજપ લોકશાહીને નુકસાન પહોંચાડી રહ્યું છે ત્યારે કોંગ્રેસ તમને ત્યાં જોવા મળશે. આરએસએસ તમામ સંસ્થાઓ પર કબ્જો કરવા માંગે છે. દેશની પ્રજા, મીડિયા અને ભાજપના સાંસદો તેમજ ધારાસભ્યોને પણ આ વાતનો અહેસાસ થઈ રહ્યો છે.’